— 107 — 



og om sin egen Iagttagelse udsiger: „Diesen Salzbelag der Blätter 

 habe ich häufig bemerkt. Da ein Hinaufspritzen der Wellen in der 

 Regel gänzlich ausgeschlossen war, die in völlig gleicher Lage 

 daneben stehenden anderen Pflanzen dergleichen auch nicht auf- 

 zuweisen hatten, so scheint eine Abscheidung seitens des Blattes 

 vorzuliegen, für welche die grossen Driisenzellen, die sich auf der 

 Blattoberseite finden, in Anspruch genommen werden könnten". 

 Denne Iagttagelse var mig, som nævnt, dengang ubekendt, men 

 iøvrigt kom dette ikke til at spille nogen Rolle for den Undersøgelse, 

 jeg foretog herover, og jeg stod da yderligere ganske uhildet over- 

 for, hvad jeg her saa. 



Ved at tage nogle Overfladesnit af de saltbelagte Blades Over- 

 side saa jeg strax ved den foreløbige mikroskopiske Undersøgelse, 

 at Bladoversiden var besat med smaa punktformede Kirtler, hvad 

 der bestyrkede mig i den Tro, at det paa Bladene tilstedeværende 

 Salt var udskilt af selve de levende Blade og ikke stammede fra 

 Bølgesprøjtet. Saltpletterne var temmelig jævnt fordelte over hele 

 Bladoversiden; de bestod i Reglen af flere smaa Korn, men nogle 

 ogsaa kun af et enkelt større (omtrent 1 mm. bredt) 1 ); de smagte salt; 

 under Mikroskopet viste de sig, i alt Fald tilsyneladende, som ganske 

 regelmæssige Kubo-Oktaëdre ; opløste i en Draabe destilleret Vand 

 gav de stærkt Bundfald med Thalliumsulfat, og der er vel derfor al 

 Grund til at formode, at de i hvert Tilfælde for en Del bestod af 

 Klornatrium og maaske andre Klorider. Efter at ovennævnte var 

 fastslaaet, gjaldt det for mig at bevise, at det paa Bladene afsatte 

 Salt var fremkommet som Følge af en Udskilning af selve de 

 levende Blade, og jeg anstillede af den Grund følgende Forsøg. Ved 

 Middagstid opsøgte jeg et Exemplar af Ægiceras ( 2 m. højt), som 

 stod i Nærheden af Stationen i den inderste Rand af Mangroven 

 ved Grænsen for Flodbølgens Fremtrængen. Paa de fleste af Bladene 

 var der Saltpletter. Med en Svamp vædet med destilleret Vand af- 

 vaskede jeg omhyggelig paa den ene Side af Træet alle Bladenes 

 Oversider, saa at de var ganske rene og blanke. Samtidig afpluk- 

 kede jeg til Kontrol et Antal saltbesatte Blade og bandt dem, efter at de 

 var afvaskede, med Traad fast paa Grenene, hvor de havde siddet (i 

 naturlig Stilling med Oversiden opad). Da jeg to Dage efter, ogsaa ved 



*) Paa nogle af Bladene var disse Saltpletter saa iøjnefaldende, at de endog 

 kan ses paa de Fotografier, jeg tog af en Ægiceras-Gien for at vise denne 

 Arts Skudbygning. 



